Starfsmenn Ölgerðarinnar stóðu frammi fyrir þremur kostum , ganga úr VR og í Eflingu , halda áfram að greiða í VR en vinna eftir kjarasamningi Eflingar , eða vera sagt upp frá og með síðustu mánaðamótum með þriggja mánaða uppsagnarfresti . Þetta sýnir bréf sem þeim var afhent og fréttastofa hefur undir höndum . Bréfið má sjá neðst í fréttinni . Beðnir um að haka við einn reit af þremur Andri Þór Guðmundsson er forstjóri Ölgerðarinnar . Í bréfinu segir að Ölgerðin segi upp ákvæði ráðningarsamnings starfsmanns sem kveður á um réttindi og skyldur . Nýtt ákvæði taki gildi 1. mars 2020 eftir þriggja mánaða uppsagnarfrest núgildandi ákvæðis . Í nýja ákvæðinu segir : „ Um réttindi og skyldur , s.s. uppsagnarfrestur , orlof , almennar launahækkanir og veikindagreiðslur , fer að öðru leyti skv. Kjarasamningi Eflingar og SA . “ Starfsmenn voru þá beðnir um að haka í einn af þremur reitum , sú málsgrein sem hakað yrði við gildi . Kostirnir þrír voru eftirfarandi : 1 . Þrátt fyrir ofangreindan uppsagnarfrest ákvæðisins eru aðilar sammála um að ofangreindar breytingar taki gildi nú þegar ( 1. desember 2019 ) . 2 . Starfsmaður samþykkir ekki að breytingar taki gildi nú þegar og óskar eftir að vinna lögbundinn uppsagnarfrest skv. gildandi ákvæði áður en nýtt ákvæði tekur gildi . 3 . Starfsmaður samþykkir ekki ofangreindar breytingar og lítur svo á að verið sé að segja upp ráðningarsamningnum í heild sinni með ofangreindum uppsagnarfresti . Mun starfsmaður þá ljúka störfum að uppsagnarfresti liðnum . Í yfirlýsingu Ölgerðarinnar vegna fréttaflutnings af málefnum starfsfólks Ölgerðarinnar baðst Ölgerðin velvirðingar á því hafi starfsmenn upplifað samræmingaraðgerðir sem afarkosti . Unnið hafi verið að því að starfsmenn í sömu deildum njóti sömu réttinda og skyldna . Bréfið sem á annan tug starfsmanna hjá Ölgerðinni voru beðnir um að skrifa undir . Þeir neituðu að skrifa undir . " Hafi starfsmenn Ölgerðarinnar upplifað aðferðir til sameiningar sem afarkosti , biðst Ölgerðin velvirðingar á því , “ segir í yfirlýsingu Ölgerðarinnar í kjölfar umfjöllunar um hótanir forsvarsmanna Ölgerðarinnar gegn starfsmönnum fyrirtækisins sem eru innan verkalýðsfélagsins VR . Á annan tug starfsmanna Ölgerðarinnar sem eru í VR var stillt upp við vegg undir lok síðustu viku af forsvarsmönnum Ölgerðarinnar . Ef starfsmenn myndu ekki láta af rétti sínum til styttri vinnuviku þá yrði þeim sagt upp um mánaðamótin .